ભામિનીબહેન શાહે સંસ્થાનો અહેવાલ રજૂ કરતાં જણાવ્યું હતું કે, સ્વ. અ. સૌ. તારાલક્ષ્મી પુસ્તકાલયની 1921માં સ્થાપના થઈ હતી, જેને આજે 97 વર્ષ થયાં છે, ત્યારે તારાલક્ષ્મી બાળ પુસ્તકાલયના હીરક જયંતી મહોત્સવની ઉજવણી કરાઈ રહી છે. આ સંસ્થાને સ્વ. મોતીભાઈ અમીન-શ્રેષ્ઠ એવોર્ડ તેમ જ રાજ્ય સરકારનો શ્રેષ્ઠ બાલ પુસ્તકાલય તથા શ્રેષ્ઠ ગ્રંથાલયનો એવોર્ડ પ્રાપ્ત થયો છે. આ પુસ્તકાલયમાં સંસ્કારી, શિષ્ટચાર અર્પતાં પુસ્તકો, દેશ-વિદેશની અવનવી જાણકારી આપતાં પુસ્તકોનો ભંડાર છે. આ પુસ્તકાલયને રાજ્ય સરકાર દ્વારા વાર્ષિક રૂ. 20,000ની ગ્રાન્ટ પ્રાપ્ત થાય છે તેમ જ દાતાઓના દાનનો બહોળા પ્રમાણમાં સહયોગ મળી રહે છે.